Diari Oficial de la Generalitat Valenciana


Sumari del DOGV 6386, del 28-10-2010 (2010/10015)

Notificació de la sentència dictada en el procediment de filiació número 715/2006.
----------------------------------------------------------------------------------

### Dades del document

Número de DOGV
:   6386

Data del DOGV
:   28-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10712


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el procediment de filiació número 715/2006. [2010/10106]  
Filiació 000715/2006-F  
Demandant: Argimiro Redondo Muñoz.  
Procuradora: M.ª Pilar Sanz Yuste.   
Demandats: Matilde Redondo Cabeza i María Cabeza Peláez.  
Procurador: -  
Elena Carrió Durá, secretària d'aquest Jutjat de Primera Instància número 2 de Castelló de la Plana, faig saber:  
Que en aquest procediment s'ha dictat la sentència el 4 de març de 2010, que té l'encapçalament i la dispositiva que, literalment, són com segueix:  
Castelló de la Plana, 4 de març de 2010  
Diana Moreno Martín, magistrada-jutgessa del Jutjat de Primera Instància número 2 de Castelló i partit judicial, ha vist aquestes actuacions de judici verbal, registrades amb el número 715/2006 instades per la procuradora Pilar Sanz Yuste, en nom i representació d'Argimiro Redondo Muñoz, assistit pel lletrat Alberto Fernández Martín, contra Matilde Redondo Cabeza i María Cabeza Peláez, sobre impugnació de la paternitat de Matilde Redondo Cabeza, atés els següents:  
Dispositiva  
Estime la demanda interposada per la procuradora Pilar Sanz Yuste, en nom i representació d' Argimiro Redondo Muñoz, i en conseqüència, declare que Matilde Redondo Cabeza no és filla de la part actora, condemne la part demandada a sotmetre's per aquesta declaració, i declare, en conseqüència, la nul·litat del reconeixement de paternitat efectuat per Argimiro Redondo Muñoz davant de la persona encarregada del registre civil de Castelló de la Plana el 20 d'abril de 1974, per la seua inexactitud per no ser Matilde Redondo Cabeza filla biològica de la part actora, i es procedeix en conseqüència a la rectificació de la inscripció registral tot cancel·lant el cognom patern, i això sense fer expressa imposició de les costes causades.   
Una vegada siga ferma aquesta resolució, heu de remetre testimoniança d'aquesta a la persona encarregada del registre civil de Castelló de la Plana als efectes legals oportuns.   
Notifiqueu aquesta resolució a les parts i indiqueu-los que hi poden interposar un recurs d'apel·lació dins del termini de cinc dies des que es notifique aquesta resolució. Aquest recurs s'ha de preparar davant d'aquest mateix Jutjat per a trametre'l posteriorment davant de l'Audiència Provincial de Castelló, en la forma prevista als articles 457 i següents de la Llei d'Enjudiciament Civil, tot això amb la consignació prèvia del dipòsit legalment previst.   
Expediu una testimoniança d'aquesta resolució perquè conste en les actuacions, i que es duga l'original al llibre de sentències.   
Aquesta és la meua sentència, que pronuncie, mane i firme».  
Publicació. La sentència anterior ha sigut donada, llegida i publicada per la jutgessa que la va dictar, mentre celebrava audiència pública en el mateix dia de la data. Jo, la secretària judicial en done fe. Castelló de la Plana, 5 de març de 2010.  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Haurà de constituir el dipòsit mitjançant l'ingrés de la quantitat indicada al banc Banesto, en el compte corresponent a aquest expedient (JJJJ 5602 FJ EEEE AA), indicant en el camp «Concepte» «02 civil apel·lació» i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp "Concepte", el número de compte, el codi i la data en la forma exposada en el paràgraf anterior.   
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
I perquè conste i servisca d'edicte per a la notificació de la sentència a la demandada Matilde Redondo Cabeza Peláez, expedisc aquest edicte.  
Castelló de la Plana, 16 de setembre de 2010.- La secretària: Elena Carrió Durá.